Държавен вестник, бр. 27, 2019 г., стр. 7

БРОЙ  27	
Д Ъ Р Ж А В Е Н  В Е С Т Н И К 	
СТР.  7  
Чл. 4. Основен предмет на дейност на 
предприятието е комплексно управление на 
язовири – публична и частна държавна соб-
ственост, съгласно чл. 139а, ал. 3 от ЗВ, като 
може да осъществява и други дейности, които 
осигуряват и допълват основния предмет на 
дейност, включително отдаването им под наем.
Чл. 5. (1) Предприятието може да извършва 
дейности и да сключва сделки само във връзка 
с осъществяването на неговия предмет на дей-
ност съгласно действащото законодателство.
(2) Предприятието не може да участва в 
търговски или граждански дружества.
(3) Предприятието няма право да сключва 
договори за кредити с търговски банки и други 
финансови институции, освен ако за това има 
изрично решение на Министерския съвет.
(4) Взаимоотношенията по отношение 
на язовирите между ДПУСЯ и търговското 
дружество по § 4в от преходните и заключи-
телните разпоредби на Закона за водите се 
уреждат със споразумение.
Г л а в а  в т о р а
УПРАВЛЕНИЕ НА ПРЕДПРИЯТИЕТО
Чл. 6. Управителният съвет е орган на 
управление на предприятието.
Раздел I
Правомощия на министъра
Чл. 7. Министърът на икономиката: 
1. назначава и освобождава членовете на 
управителния съвет, изпълнителния дирек-
тор и заместник изпълнителните директори, 
сключва и прекратява договорите за управле-
ние с тях и определя възнагражденията им; 
2. взема решения за разпореждане, бра-
куване или ликвидация на дълготрайни 
материални активи и учредяване на вещни 
права; за отдаване под наем на недвижими 
имоти и движими вещи, когато балансовата 
им стойност надхвърля 5 на сто от общата 
балансова стойност на дълготрайните активи 
към 31 декември на предходната година; 
3. одобрява плана за дейността на ДПУСЯ 
през текущата календарна година и годишния 
отчет за дейността на предприятието през пред­
ходната календарна година, които са публични;
4. одобрява средствата за административни 
разходи едновременно с плана за дейността 
на ДПУСЯ през текущата календарна година.
Раздел II
Управителен съвет
Чл. 8. Управителният съвет на ДПУСЯ се 
състои от 7 членове, включително председател.
Чл. 9. Членове на управителния съвет са:
1. председател – министърът на икономика-
та или определен от него заместник-министър;
2. представител на Министерството на 
околната среда и водите;
3. представител на Министерството на 
регионалното развитие и благоустройството;
4. представител на Министерството на 
земеделието, храните и горите;
5. представител на Министерството на 
енергетиката;
6. представител на Националното сдру-
жение на общините в Република България 
(НСОРБ);
7. изпълнителният директор.
Чл. 10. (1) Членовете на управителния 
съвет и изпълнителният директор на ДПУСЯ 
се назначават от министъра на икономиката 
по предложение на съответния министър, 
съответно от управителния съвет на НСОРБ.
(2) Членовете на управителния съвет не 
могат да извършват от свое или от чуждо име 
конкурентна дейност и да бъдат в договорни 
отношения с други предприятия, дружества 
и сдружения със сходен предмет на дейност.
(3) Не може да бъде член на управителния 
съвет лице, което е:
1. осъждано за престъпление от общ ха-
рактер;
2. съпруг или роднина по права, по съ-
ребрена линия или по сватовство до трета 
степен включително с друг член на управи-
телния съвет.
(4) Договорът за управление с член на 
управителния съвет се прекратява преди 
изтичането на срока на действието му в 
следните случаи:
1. когато лицето не отговаря на изисква-
нията на закона;
2. когато лицето нарушава или не изпъл-
нява условията, предвидени в закона или в 
договора за управление;
3. когато лицето е подало писмена молба 
за освобождаване;
4. по решение на министъра на икономи-
ката – с едномесечно предизвестие;
5. при оттегляне на номинацията на пред-
ставителя.
(5) В случаите по ал. 4 или при смърт на 
член на управителния съвет министърът на 
икономиката назначава нов и сключва с него 
договор при спазване на процедурата по ал. 1.
(6) Членовете на управителния съвет са 
длъжни да изпълняват задълженията си в 
интерес на предприятието, както и да пазят 
търговска и служебна тайна и да не разгласяват 
информация, станала им известна при или 
по повод изпълнение на техните задължения, 
ако това би могло да повлияе негативно върху 
дейността и развитието на предприятието.
Чл. 11. (1) Управителният съвет може да 
взема решения, ако присъстват най-малко 
половината от членовете му лично или пред-
ставлявани от друг член на съвета. Присъст-
ващ член не може да представлява повече 
от един отсъстващ. За представляването е 
необходимо изрично пълномощно за всеки 
конкретен случай.
(2) Решенията на управителния съвет се 
вземат с обикновено мнозинство.